open-index/open-wikipedia-markdown huggingface dataset:
ანხელის საიდუმლო

**ანხელის საიდუმლო** — „ტელემუნდო სტუდიოს“ 2009-2010 წლის ტელენოველა. საქართველოში სერიალი გადიოდა ტელეკომპანია რუსთავი 2-ის ეთერში.

## სერიალის შინაარსი 
სერიალი მოგვითხრობს ახალგაზრდაზე, რომელსაც არასდროს არ უნახავს მამა. ანხელი (ჯენკარლოს კანელა) პროფესიონალი ქურდი ხდება. ბედი მას ნიუ-იორკის ქუჩებში კრიმინალურ ცხოვრებას აიძულებს. ანხელის საუკეთესო მეგობარს კლავენ და ის ფიცს დებს, რომ შურს იძიებს მარტინზე(მიგელ ვარონი), გავლენიანი კრიმინალური ბანდის ბოსზე, რომელიც ამავე დროს ცნობილი ბიზნესმენია ის კი იცნობს როგორც "რკინის კაცი"...
ანხელი რთულ ვითარებაში დაიბადა  მისი დედა არის ესპერანსა(ესპერანსა რენდონი),მამა კი მარტინი,მამა ანხელით არასდროს არ დაინტეერესებულა,მისი ოჯახი ვერ აიტანდა რომ მათ უფროს ვაჟს შვილი მოახლისგან ყოლოდა,მან ანხელი ავტობუსის სადგომში გააჩინა გაუსაძლისი ტკივილების გადატანაში სანდრო(ხუან დავიდ ფერერი) დაეხმარა ერთადერთი ადამიანი რომელმაც მას დახმარების ხელი გაუწოდა.წლების შემდეგ ანხელი ნიუ-იორკის ქუჩებში ბედი ქურდობას აიძულებს მას უბანში "ეშმაკს" ეძახიან,ერთხელაც ანხელი ციხეში მოხვდება სადაც ის გაიცნობს ცნობილ ადვოკატს მანუელა დავილას(გაბი ესპინო).მანუელა ანხელს ციხეში უფასოდ დაუქირავეს მას ეძლეოდა შანსი გამოსწორების მაგრამ არავინ იფიქრებდა მათი შეხვედრა თუ შეცვლიდა მათ მთელ ცხოვრებას.მანუელა ანხელს ჰპირდება ახალ ცხოვრებას მაგრამ ანხელი ბრუნდება თავის უბანში და ისევ ლეონის(რობერტო მატეოსი) ბანდის წევრი ხდება,ანხელს მეგობარს უკლავენ ის ფიცს დებს რომ შურს იძიებს მთელი ამ ბანდის უფროსზე "რკინის კაცზე" .მარტინი მანუელას საქმროა და მისი ოჯახის მეგობარი.სიტუაცია უფრო რთულდება როცა ანხელის დედა ესპერანსა გაიქცევა მეხიკოში ანხელი გაიგებს რომ მარტინი მამამისია და დაბრუნდება უკან,ამ ყველაფერს მანუელას უყვება ის კი ცდილობს გაარკვიოს ყველაფერი.ანხელის ცხოვრებაში ყველაფერი იცვლება ქურდობას ის მანუელას სიყვარულს ამჯობინებს ის დაანებებს მის შავ ბნელ ცხოვრებას თავს და გადაწყვეტს მანუელასთან ერთად  ცხოვრებას,მაგრამ მას მარტინი ხაფანგს უგებს ანხელს რის შედეგადაც მანუელას დააჯერებს რომ ანხელმა მისი სახლი გაძარცვა და ის არ გამოსწორებულა,პოლიცია ანხელს ეძებს ანხელს გაქცევა უნდა მაგრამ ერთ ერთი შეტაკების დროს სწორედ მარტინის ერთ ერთი მსახური ანხელს მკლავში დაჭრის ანხელი დიდი ხიდიდან ვარდება ამის შემდეგ ის ყველას მკვდარი ჰგონია,მანუელა იტანჯება რამდენიმე კვირის შემდეგ ის გაიგებს რომ თურმე ანხელისგან ორსულადა,ის იძლებული იქნება ცოლად მარტინს გააყვეს,მარტინსაც ხომ სწორედ ეგ უნდოდა,ანხელი ცოცხალია ის არ მომკვდარა თავის გადარჩენა შეძლო ამ ყველაფერში კი მისი მეგობარი ეხმარებოდა თვეების შემდეგ ანხელი გარეგნობას შეიცვლის და თავს ყველას ისე აცნობს როგორც მხატვარი,ბევრი წინაღმდეგობების,შურის ბოღმის შემდეგ ანხელი სიმართლეს დაამტკიცებს,მარტინი პოლიციას გაექცევა მაგრამ მალევე მოკვდება,მანუელა და ანხელი ერთად იცხოვრებენ დიდ ხანს და ბედნიერად.

## მსახიობები და როლები 
## რესურსები ინტერნეტში 
კატეგორია:2009 წლის ტელესერიალები
კატეგორია:ამერიკული ტელენოველები
კატეგორია:ტელემუნდოს ტელენოველები
კატეგორია:2009 წელს დაწყებული ამერიკული ტელესერიალები
ვებ-სერვისი

220px|მინიატიურა|ვებ–სერვისი
**ვებ–სერვისი**, ვებ–მომსახურება (ინგლ. – web service) — ვებ–მისამართით იდენტიფიცირებული პროგრამული სისტემა სტანდარტული ინტერფეისით. 

ვებ–სერვისები ზემოქმედებენ ერთმანეთზე. გამოყენებისას ვებ–სერვისებს უწოდებენ მომსახურებას ინტერნეტში. ამ თვალსაზრისით, ტერმინი საჭიროებს დაზუსტებას, საუბარი მიდის ძიებაზე, ვებ–ფოსტაზე, დოკუმენტების შენახვაზე, ფაილებზე თუ სხვ. ასეთი სერვისებით სარგებლობა შესაძლებელია კომპიუტერის, ბრაუზერის ან ინტერნეტთან წვდომის ადგილისაგან დამოუკიდებლად. 

## არქიტექტურა 
როგორც ფოტოზეა გამოსახული, ვებ–სერვისის ფარგლებში შეიძლება გამოვყოთ სამი ერთმანეთზე მოქმედი ინსტანცია. 

* შემკვეთი (service requestor);
* შემსრულებელი (service provider);
* კატალოგი (service broker).

როდესაც სერვისი შეიქმნება შემსრულებელი არეგისტრირებს მას კატალოგში, სადაც უკვე მისი პოვნა შეუძლიათ პოტენციურ შემკვეთებს. შემკვეთი მოძებნის რა კატალოგში შესაბამის სერვისს, ახდენს WSDL–სპეციფიკაციის იმპორტირებას და მის შესაბამისად ქმნის პროგრამულ უზრუნველყოფას. WSDL აღწერს კითხვა–პასუხის ფორმატს, რომელსაც ერთმანეთს უცვლიან შემკვეთი და შემსრულებელი მუშაობის პროცესში. ურთიერთზემოქმედების უზრუნველყოფისათვის გამოიყენება სხვადასხვა სტანდარტები. 

* „XML“ – გაფართოებული ენის ნიშნები, რომლის დანიშნულებაა ენის სტრუქტურული მონაცემების შენახვა–გადაცემა. 
* „SOAP“ – შეტყობინებათა გაცვლის პროტოკოლი XML მონაცემთა ბაზაზე.
* „WSDL“ – ვებ–სერვისების გარე ინტერფეისების აღწერის ენა XML მონაცემთა ბაზაზე. 
* „UDDI“ – ამოცნობის, აღწერისა და ინტეგრაციის უნივერსალური ინტერფეისი (Universal Discovery, Description and Integration).  

## იხილეთ აგრეთვე 
* პოსტი
* ბანი
* ჩათი
* ინტერნეტ-ფორუმი
* ჰოსტინგი
* დომენი
* სერვერი

## რესურსები ინტერნეტში 
* ვებ–სერვისების არქივი
* ვებ–სერვისის არქიტექტურა
* სად მოვძებნოთ ვერ–სერვისი ვებზე? 
 
კატეგორია:კომპიუტერი
კატეგორია:ინტერნეტი
კატეგორია:ინტერნეტ ფორუმები
კატეგორია:ქსელური ჟარგონები
ბულგარეთის სახალხო რესპუბლიკა

**ბულგარეთის სახალხო რესპუბლიკა** () — ბულგარეთის სოციალისტური რესპუბლიკის ოფიციალური სახელწოდება 1946 - 1990 წლებში. ამ პერიოდში ქვეყანას მართავდა ბულგარული კომუნისტური პარტია. ბულგარეთი რეალურად წარმოადგენდა საბჭოთა კავშირის სატელიტურ სახელმწიფოს. ის იყო სოციალისტური ბანაკის წევრი და ცივი ომის პერიოდში ვარშავის პაქტის მონაწილე ქვეყანა.

1989 წელს ქვეყანაში დაიწყო დემოკრატიული ცვლილებები და 1989 წლის შემოდგომაზე გადააყენეს კომუნისტური პარტიის გენერალური მდივანი ტოდორ ჟივკოვი. 1990 წელს ბულგარეთის კომუნისტური პარტია გადაკეთდა ბულგარულ სოციალისტურ პარტიად, რომელმაც გაიმარჯვა ქვეყანაში ჩატარებულ პირველი თავისუფალ არჩევნებში. ქვეყნის დასახელება შეიცვალა და გახდა *ბულგარეთის რესპუბლიკა*.

მინი|მარცხნივ|ბულგარეთის სახალხო რესპუბლიკის ინდუსტრიული რუკა

## ეკონომიკა 
ბულგარეთის სახალხო რესპუბლიკას სოციალისტური ბანაკის ქვეყნებისთვის მთლიანი შიდა პროდუქტის საშუალო მაჩვენებელი ჰქონდა. თუმცა მყიდველობითი უნარი ერთ-ერთი ყველაზე დაბალი. 1988 წლის მონაცემებით: 100-დან 100 ოჯახს ჰქონდა ტელევიზორი, 100-დან 95-ს ჰქონდა რადიო, 100-დან 96-ს ჰქონდა მაცივარი და 100-დან 40-ს ჰყავდა ავტომობილი.

მშპ-ს შედარებითი ცხრილი: 
:

## ლიტერატურა 
* Maddison, Angus (2006), The world economy, OECD Publishing, ISBN 92-64-02261-9

## რესურსები ინტერნეტში 
*The Cold War International History Project's Document Collection on Bulgaria During the Cold War
* http://www.osaarchivum.org/files/holdings/300/8/3/text/125-2-115.shtml 

## სქოლიო 
კატეგორია:ბულგარეთის ისტორია
კატეგორია:ყოფილი სლავური სახელმწიფოები
კატეგორია:სოციალისტური ბანაკი
კატეგორია:ყოფილი სოციალისტური რესპუბლიკები
კატეგორია:ცივი ომის პერიოდის ისტორიული სახელმწიფოები
კატეგორია:კომუნისტური სახელმწიფოები
კარლ II (ავსტრიის ერცჰერცოგი)

მინიატიურა|კარლ II
**კარლ II** ( დ. 3 ივნისი, 1540, ვენა — გ. 10 ივლისი, 1590, გრაცი) — შუა ავსტრიის ერცჰერცოგი 1564–1590 წლებში, შტირიელი ჰაბსბურგების წარმომადგენელი (შტირია იყო შუა ავსტრიის საჰერცოგოს ცენტრი), საღვთო რომის იმპერატორ ფერდინანდ I-ისა და მისი ცოლის, ანა იაგელონის ვაჟი.

თავდაპირველად ჰერცოგი პროტესტანტებს ლმობიერად ექცეოდა. 1572 წელს კარლ II-მ დააკანონა რწმენის თავისუფლება და გრაცი გახდა პროტესტანული მოძრაობის ცენტრი შუა ავსტრიაში. თუმცა 1573 წელს მან იეზუიტები მოიწვია, რომლებმაც 1586 წელს დააარსეს გრაცის კათოლიკური უნივერსიტეტი. კარლ II-ის შვილმა და მემკვიდრემ, ფერდინანდ II-მ გააგრძელა პროტესტანტებთან ბრძოლა და გააძევა პროტესტანტიზმის მქადაგებლები შტირიიდან.

## ოჯახი
1571 წელს ის დაქორწინდა თავის დისშვილზე, ალბრეხტ V-ის და ანა ავსტრიელის ქალიშვილზე, მარია ანა ბავარიელზე. მათ ჰყავდათ 15 შვილი:
# ფერდინანდი (1572)
# ანა (1573–1598) — პოლონეთის მეფე სიგიზმუნდ III-ის ცოლი.
# მარია კრისტინა (1574—1621) — ჟიგმონდ ბატორის პირველი ცოლი.
# კატარინა რენეტა (1576—1595)
# ელიზაბეთი (1577—1586)
# ფერდინანდ II (1578—1637) — საღვთო რომის იმპერატორი
# კარლი (1579—1580)
# გრეგორია მაქსიმილიანა (1581—1597)
# ელეონორა (1582—1620) — მონაზონი 
# მაქსიმილიან ერნესტ ავსტრიელი (1583—1616) — ერცჰერცოგი
# მარგარეტი (1584—1611) — ესპანეთის მეფე ფილიპე III-ის ცოლი.
# ლეოპოლდ V (1586—1632) — ავსტრიის ერცჰერცოგი.
# კონსტანცია (1588—1631) — პოლონეთის მეფე სიგიზმუნდ III-ის მეორე ცოლი.
# მარია მაგდალინა (1589—1631) — კოზიმო II მედიჩის ცოლი.
# კარლ ავსტრიელი (1590—1624) — ეპისკოპოსი.

## ლიტერატურა
*

კატეგორია:ავსტრიის ერცჰერცოგები
კატეგორია:ჰაბსბურგები
კატეგორია:დაბადებული 3 ივნისი
კატეგორია:დაბადებული 1540
კატეგორია:გარდაცვლილი 10 ივლისი
კატეგორია:გარდაცვლილი 1590
კატეგორია:ვენაში დაბადებულები
კარლ იოზეფ ავსტრიელი

მინიატიურა|კარლი ბავშვობაში
**კარლ იოზეფ ავსტრიელი** (; დ. 7 აგვისტო, 1649, ვენა — გ. 27 იანვარი, 1664, ლინცი) — ავსტრიის ერცჰერცოგი. ოლომოუცის და პასაუს ეპისკოპოსი და ვროცლავის არქიეპისკოპოსი. ტევტონთა ორდენის 47-ე დიდი მაგისტრი.

## ბიოგრაფია
კარლ იოზეფ ავსტრიელი იყო საღვთო რომის იმპერატორ ფერდინანდ III-ის და ავსტრიის ერცჰერგონიის, მარია ლეოპოლდინე ავსტრიელის ვაჟი. ჯერ კიდევ 13 წლის ასაკში ის გახდა ოლომოუცის და პასაუს ეპისკოპოსი. 1662 წელს კარლის ბიძის, ლეოპოლდ ვილჰელმ ავსტრიელის გარდაცვალების შემდეგ მას მემკვიდრეობით დარჩა ხელოვნების ნიმუშების დიდი კოლექცია. ამის შემდეგ ის გახდა ტევტონთა ორდენის დიდი მაგისტრი, ხოლო 1663 წლის 23 თებერვალსს გახდა ვროცლავის არქიეპისკოპოსი, კარლ III-ის სახელით. კარლმა თავისი ღირსება რომის პაპ ალექსანდრე VII-სგან მიიღო.

კარლის ახალგაზრდული ასაკის გამო (ის გარდაიცვალა 15 წლის), მან ვერ შეძლო ბოლმდე შეესრულებინა თავისი მოვალეობა. როგორც მისი მშობლები, ისიც დაკრძალულია ჰაბსბურგების საგვარეულო სასაფლაოზე, ვენის კაპუცინერკირხეში.

## წინაპრები

## ლიტერატურა
* Gigi Beutler: *Die Kaisergruft*. Modulverlag, Wien 1993, ISBN 3-900507-06-6.
* Karl Kastner: *Breslauer Bischöfe*. Ostdeutsche Verlagsanstalt, Breslau 1929.
* Sabine Weiss: *Zur Herrschaft  geboren. Kindheit und Jugend im Hause Habsburg von Kaiser Maximilian bis Kronprinz Rudolf*. Tyrolia-Verlag, Innsbruck u. a. 2008, ISBN 978-3-7022-2972-6.

## რესურსები ინტერნეტში
* 
* კარლ ავსტრიელის პორტრეტი

კატეგორია:ჰაბსბურგები
კატეგორია:ავსტრიის ერცჰერცოგები
კატეგორია:დაბადებული 7 აგვისტო
კატეგორია:დაბადებული 1649
კატეგორია:გარდაცვლილი 27 იანვარი
კატეგორია:გარდაცვლილი 1664
კატეგორია:ვენაში დაბადებულები
ჩემი ცოლის დაქალები

**„ჩემი ცოლის დაქალები“** — ქართული სატირულ-იუმორისტული ჟანრის ტელესერიალი მეგობრების ჯგუფზე, რომლებიც თბილისში ცხოვრობენ. სერიალი დადგმულია ფორმულა კრეატივის მიერ. 2011 წლიდან 2019 წლამდე გადიოდა „რუსთავი 2-ის“ ეთერში. 2019 წლის ოქტომბრიდან სერიალი გადიოდა— ტელეარხ ფორმულაზე.

სერიალი აღწერს ერთმანეთისგან განსხვავებული ბავშვობის მეგობრების, ქარაფშუტა კატოს, დიასახლისი ნინასა და ფემინისტი თინას ცხოვრებას, რომელთაც მესამე და მეხუთე სეზონებში შეუერთდებიან ახალი დაქალები - ნატაშკა და ანკა. სერიალი ეხება საზოგადოებისთვის აქტუალურ და თანამედროვე სოციალურ პრობლემებს.

2013 წლის 10 იანვარს გამოვიდა შუალედური, სრულმეტრაჟიანი ფილმი „ჩემი ცოლის დაქალის ქორწილი“. 2013 წლის 27 დეკემბერს აგრეთვე გამოვიდა კიდევ ერთი სრულმეტრაჟიანი ფილმი, „ჩემი ცოლის დაქალი კინოში“.

2022 წელს სერიალი მე-18 სეზონით დამთავრდა. როგორც განაცხადეს, მე-18 სეზონი, ფინალური სეზონი იყო, თუმცა, 2023 წლის 7 ივლისს სერიალის მე-19 სეზონი დაიწყო.

## როლებში 
## რესურსები ინტერნეტში
* 
* 
* 

## სქოლიო 
კატეგორია:ქართული ტელესერიალები
კატეგორია:გიორგი ლიფონავას ფილმები
კატეგორია:2010-იანი წლების ქართული ტელესერიალები
კატეგორია:ფორმულა
კატეგორია:რუსთავი 2
კატეგორია:ტელესერიალები ანბანის მიხედვით
ახალი ტალღა 2014

**ახალი ტალღა 2014** — ახალგაზრდა შემსრულებელთა მე-13 საერთაშორისო კონკურსი, რომელიც მიმდინარეობს 2014 წლის 22 ივლისიდან 27 ივლისის ჩათვლით, ძინტარში, იურმალა.

## მონაწილეები 
## 1-ლი საკონკურსო დღე  (23 ივლისი 2014) 
## 2-ე საკონკურსო დღე  (24 ივლისი 2014) 
## 3-ე საკონკურსო დღე  (26 ივლისი 2014) 
## კონკურსის ჟიური 
* იგორ კრუტოი — ჟიურის თავმჯდომარე, რუსეთისა და უკრაინის სახალხო არტისტი, კომპოზიტორი, მუსიკალური პროდიუსერი, მომღერალი, ტელეპროდიუსერი
* იგორ ნიკოლაევი - მომღერალი, პოეტი, კომპოზიტორი, პროდიუსერი
* ლაიმა ვაიკულე -  მომღერალი, მსახიობი
* ლეონიდ აგუტინი - რუსეთის დამსახურებული არტისტი, კომპოზიტორი, პოეტი, მომღერალი, არანჟირების ოსტატი
* ვალერი მელაძე - რუსეთის დამსახურებული არტისტი, მომღერალი, ტელეწამყვანი, პროდიუსერი
* კონსტანტინ მელაძე - რუსეთის დამსახურებული არტისტი, მომღერალი, პროდიუსერი
* ფილიპ კირკოროვი - რუსეთისა და უკრაინის სახალხო და დამსახურებული არტისტი, მომღერალი, актёр, მუსიკალური პროდიუსერი, კომპოზიტორი

## რესურსები ინტერნეტში 
* 

## სქოლიო 
კატეგორია:მუსიკალური კონკურსები
სტანკო ტოდოროვი

**სტანკო ტოდოროვი** (; დ. 10 დეკემბერი, 1920 — გ. 17 დეკემბერი, 1996) — ბულგარელი  პოლიტიკური და სახელმწიფო მოღვაწე. სოციალისტური პარტიის წევრი. 10 წლის განმავლობაში ეკავა ბულგარეთის პრემიერ-მინისტრის თანამდებობა (1971—1981 წლებში). ბულგარეთის პრეზიდენტის მოვალეობის შემსრულებელი (1990).

## ლიტერატურა 
* სტანკო ტოდოროვი
* Ташев, Ташо. Министрите на България 1879-1999. София, АИ „Проф. Марин Дринов“ / Изд. на МО, 1999. ISBN 978-954-430-603-8 / ISBN 978-954-509-191-9.

კატეგორია:ბულგარეთის პრეზიდენტები
კატეგორია:ბულგარეთის პრემიერ-მინისტრები
კატეგორია:დაბადებული 10 დეკემბერი
კატეგორია:დაბადებული 1920
კატეგორია:გარდაცვლილი  17 დეკემბერი
კატეგორია:გარდაცვლილი 1996
კატეგორია:ოქტომბრის რევოლუციის ორდენის კავალრები
ნიკოლაი ტოდოროვი

**ნიკოლაი ტოდოროვი** (; დ. 21 ივნისი, 1921, ვარნა, ბულგარეთი — გ. 28 აგვისტო, 2003, სოფია, ბულგარეთი) —  ბულგარელი  პოლიტიკური და სახელმწიფო მოღვაწე, აკადემიკოსი, ისტორიკოსი-ბალკანისტი, დიპლომატი.  ბულგარეთის პრეზიდენტის მოვალეობის შემსრულებელი (1990).

ბულგარეთში ითვლება ბალკანისტიკის დამფუძნებლად. არის 400 ნაშრომის ავტორი. მისი მონოგრაფიები თარგმნილია მსოფლიოს სხვადახხვა ქვეყნის ენაზე. 

## რესურსები ინტერნეტში
* ПОЧИНА ПРЕДСЕДАТЕЛЯТ НА ВЕЛИКОТО НАРОДНО СЪБРАНИЕ АКАДЕМИК НИКОЛАЙ ТОДОРОВ 

კატეგორია:ბულგარეთის პრეზიდენტები
კატეგორია:დაბადებული 21 ივნისი
კატეგორია:დაბადებული 1921
კატეგორია:გარდაცვლილი 28 აგვისტო
კატეგორია:გარდაცვლილი 2003
კატეგორია:ბულგარელი ისტორიკოსები
კატეგორია:ბულგარელი დიპლომატები
ანგლო-ამერიკა

**ანგლო-ამერიკა** — ყველაზე ხშირად აღნიშნავს ამერიკის იმ რეგიონს, სადაც ძირითადი სალაპარაკო ენა ინგლისურია, სადაც ბრიტანულმა კულტურამ და ბრიტანეთის იმპერიამ მნიშვნელოვანი ისტორიული, ეთნიკური, ლინგვისტური და კულტურული გავლენა მოახდინა. ანგლო-ამერიკა განსხვავდება ლათინური ამერიკისგან, სადაც გაბატონებულია რომანული ენები. სხვა არეალები მოიცავს ანგლოფონურ კარიბებს, რომელთა შორისაცაა ბრიტანეთის ვესტ-ინდოეთი, ბელიზი, ბერმუდის კუნძულები, ასევე გაიანაც.

მნიშვნელოვანი ტერიტორია, სადაც ინგლისურენოვანი უმრავლესობა არ არის, მაგრამ პოლიტიკური, კულტურული, ეკონომიკური, გეოგრაფიული და ისტორიული მიზეზების გამო ხშირად ანგლო-ამერიკას მიაკუთვნებენ, არის კანადის ფრანკოფონული პროვინცია კვებეკი. ასეთივე ვითარებაა ესპანურენოვანი პუერტო-რიკოს შემთხვევაში, რადგან ის შეერთებული შტატების ტერიტორიაა.

## რესურსები ინტერნეტში
* *América Anglosajona*, Icarito 

## სქოლიო
კატეგორია:ამერიკა
კატეგორია:ამერიკის რეგიონები
ერთი წვეთი ლიმონი

**ერთი წვეთი ლიმონი** —  ფარნა-ბექა ჩილაშვილის 2014 წლის პუბლიცისტური წერილების კრებული. 

## ანოტაცია 
კრებული „ერთი წვეთი ლიმონი“ გამოიცა 2014 წელს, თბილისში, გამომცემლობა „არტანუჯის“ მიერ. წიგნში შესული წერილები 2003—2009 წლებშია დაწერილი სხვადასხვა პერიოდული გამოცემისათვის. 

პუბლიცისტური წერილები თურქული ენიდან თარგმნეს: ციცო კაიკაცაშვილმა, ნანა ჯანაშიამ, ზურაბ ბატიაშვილმა (დარუჯანაშვილმა), ქეთევან გორგაძემ, ელისაბედ ბჟალავამ, ნანა კაჭარავამ, გელა გუნიავამ.

„ერთი წვეთი ლიმონი“, ერთი მხრივ, საქართველოდან დანახული თურქეთში მცხოვრები ქართველების ეთნიკური თვითშეფასება, ქართული ენა და ყოფაა, მეორე მხრივ, თურქეთიდან შეფასებული ქართული რეალობა. 

## შინაარსი 
* *მესაუბრე* 
* *შაშორთი ქალი* 
* *რამდენი ქართველია მსოფლიოში?* 
* *ფარული ენა* 
* *ბედი ქართლისა* 
* *ჭილოფი*  
* *რას ნიშნავს თურქეთელი?!*  
* *საქართველოს ახალი დროშა და ახალი სული* 
* *რა საჭიროა კრიტიკა?*  
* *კრიტიკის სიმძიმე*  
* *სად მდებარეობს GEORGIA და როდის გახდნენ  მეზობლები ეთიკა და ოდესა?!*  
* *ოსები საქართველოში*  
* *რატომაა ასე ძნელი სიტყვა „ქართველის“ ხმარება?*  
* *აჭარა და აბაშიძე* 
* *თურქეთში მცხოვრები ქართველებისთვის მშობლიურ ენაზე სატელევიზიო გადაცემების არარსებობის პრობლემა*  
* *ემიგრანტი კარტოფილი, სიმინდი, იზაბელა და ჯანყი*  
* *ეს დალოცვილი ბათუმლები!*  
* *სამი მაჭახელი...*  
* *სიბრძნე სიცრუისა და კავკასია თურქულ პრესაში* 
* *ჩვენს ფრინველებს სიცხე უყვარდათ*  
* *ორი ტროა: ცხენისა და სკივრების ამბავი*  
* *ისტორიის ხელახლა დაწერა... რას არგებს?*  
* *რა განსხვავებაა ფორმებს შორის*
* *ყივჩაყები და „უკანასკნელი ყივჩაყები“* 
* *ცრემლიანი გზა* 
* *ერთი წვეთი ლიმონი* 
* *რის მიღწევას ცდილობს გაზეთი „რადიკალი“?*  
* *კავკასიის რუქები როგორც პოლიტიკური ბრძოლის იარაღი* 
* *რუსმა უფროსმა ძმებმა დამოუკიდებლობა გასცეს?!* 
* *კმარა, ამდენი კავკასიონსაც გადაუვლის! გადაფარავს!* 
* *ეს რომელი „აგოსია“?* 
* *გზაგასაყარი: კავკასიის ჭეშმარიტი შვილები და მოსკოვის ერთგული ბავშვები* 
* *სამი ენის აშუღი საიათნოვა* 
* *ხის სახლი რომ არ გვქონოდა, ჩვენი ბავშვობა ბავშვობა არ იქნებოდა* 
* *გადმოსახლებულები: ემინი და საფირე, ქუჩუქ აღა და ნეფისე...* 
* *სოფელი, რომელიც შორსაა ჩემგან და მეც შორს ვარ მისგან*

## რესურსები ინტერნეტში 
* ერთი წვეთი ლიმონი]
* ერთი წვეთი ლიმონი - უნივერსიტეტის საიტზე

## სქოლიო
კატეგორია:ფარნა-ბექა ჩილაშვილის ნაწარმოებები
კატეგორია:2014 წლის წიგნები
ბამიანის პროვინცია

**ბამიანი** (დარი (ენა) بامیان Bāmiyān, პუშტუ باميان‎) — პროვინცია ავღანეთში. განლაგებულია ქვეყნის ცენტრალურ ნაწილში. დასავლეთით მას ესაზღვრება ღურის პროვინცია, ჩრდილო–დასავლეთით — სარიპულის პროვინცია, ჩრდილოეთით — სამანგანის პროვინცია, ჩრდილო–აღმოსავლეთით — ბაღლანის პროვინცია, აღმოსავლეთით — ფარვანის პროვინცია, სამხრეთ–აღმოსავლეთით — მაიდან-ვარდაკის პროვინცია, სამხრეთით — დაიკუნდის პროვინცია და ღაზნის პროვინცია. 

## ადმინისტრაციული დაყოფა 
ბამიანის პროვინციის ძირითადი მოასახლეობა ჰაზარელებია. იგი დაყოფილია შვიდ რაიონად. ესენია:
* ბამიანი
* ვარასი  
* კაჰმარდი  
* პანჯაბი
* საიგანი
* შიბარი
* იაკაულანგი 

დასახლებული ქალაქები წარმოადგენს პატარა და უმნიშვნელო პროვინციულ ქალაქებს. ესენია:
* დაროში
* დოდარი
* კაგორი
* ლაჰკი
* პაინ-ბაჟი
* რავი-სანგი

## ღირსშესანიშნაობები 
პროვინციის ძირითად ღირსშესანიშნაობას წარმოადგენს ბამიანის ბუდას ქანდაკებები, რომელიც მოწმობს, რომ ისლამის გავრცელებამდე ეს მხარე ბუდიზმის ცენტრს წარმოადგენდა. 

პროვინციაში მდებარეობს ქვეყნის პირველი ეროვნული პარკი — ბანდე–ამირი, რომელიც ცნობილია ჰინდი ყუშის მთიანეთის კლდეებზე განლაგებული თავისი ფირუზის ტბებით. აქვე მდებარეობს მეორე მნიშვნელოვანი ეროვნული პარკი აჯარ ვალი.

## რესურსები ინტერნეტში 
* ბამიანი. ავღანეთი
* ბამიანის განვითარება 
* ავღანეთის საინფორმაციო სამსახური. ბამიანი
* ტურიზმი ბამიანში 
* ბუდას გიგანტური ქანდაკებები
* ბამიანი. ენციკლოპედია „ირანიკაში“
* სად ოცნებობენ ავღანეთში

## სქოლიო
კატეგორია:ავღანეთის პროვინციები
პეტარ სტოიანოვი

**პეტარ სტოიანოვი** (; დ. 25 მაისი, 1952) — ბულგარელი პოლიტიკოსი. ბულგარეთის პრეზიდენტი (1997-2002 წწ.)

## ბიოგრაფია 
დაიბადა 1952 წლის 25 მაისს პლოვდივში. 1976 წელს დაამთავრა სოფიის უნივერსიტეტის იურიდიული ფაკულტეტი. მუშაობდა ადვოკატად პლოვდივში. 1992 წელს ფილიპ დიმიტროვის კაბინეტში დაიკავა იუსტიციის მინისტრის მოადგილის თანამდებობა. 1994 წელს აირჩიეს ბულგარეთის პარლამენტის წევრად. ამავე წელს გახდა ტურიზმის, ახალგაზრდობისა და სპორტის მინისტრი. 1996 წლის 2 ნოემბერს 59,73 %-ით მოიგო ბულგარეთის საპრეზიდენტო არჩევნები. თანამდებობა დაიკავა 1997 წლის 22 იანვარს. 2001 წელს მეორედ შეეცადა თანამდებობის დაკავებას, მაგრამ მეორე ტურში დამარცხდა გეორგი პარვანოვთან. 

2004 წელს ეუთოს საგანგებო დავალებათა ელჩად დაინიშნა დნესტრისპირეთის კონფლიქტის საკითხებში. 2005 წლიდან კვლავ პარლამენტის დეპუტატია. 

მშობლიური ბულგარულის გარდა თავისუფლად ფლობს რუსულს, ინგლისურსა და გერმანულს.

## რესურსები ინტერნეტში  
* პრეზიდენტის პერსონალური ვებ-საიტი

კატეგორია:ბულგარეთის პრეზიდენტები
კატეგორია:დაბადებული 1952
კატეგორია:დაბადებული 25  მაისი
კატეგორია:ცოცხალი ადამიანები
ჟელიუ ჟელევი

**ჟელიუ ჟელევი** (; დ. 3 მარტი, 1935 — გ. 30 იანვარი, 2015, სოფია, ბულგარეთი) — ბულგარელი ფილოსოფოსი და  პოლიტიკოსი. ბულგარეთის პირველი დემოკრატიულად არჩეული პრეზიდენტი (1990-1997 წწ.)

დაიბადა 1935 წლის 3 მარტს შუმენის ოლქის სოფელ ვესელინოვოში. საშუალო განათლება მიიღო შუმენის მეორე ვაჟთა გიმნაზიაში. 1958 წელს დაამთავრა სოფიის უნივერსიტეტი ფილოსოფიის სპეციალობით. 1990 წელს აირჩიეს ბულგარეთის პრეზიდენტად. 

## რესურსები ინტერნეტში 
* Zhelyu Zhelev - The dissident president  at the Sofia Echo, by Ivan Vatahov, Apr 17 2003 (retrieved January 27, 2010)

კატეგორია:ბულგარეთის პრეზიდენტები
კატეგორია:ბულგარელი ფილოსოფოსები
კატეგორია:დაბადებული 3 მარტი
კატეგორია:დაბადებული 1935
კატეგორია:გარდაცვლილი 30 იანვარი 
კატეგორია:გარდაცვლილი 2015
მილოშ კრასიჩი

**მილოშ კრასიჩი** () (დ. 1 ნოემბერი, 1984, მიტროვიცა, იუგოსლავია) — სერბი ფეხბურთელი, რომელიც თამაშობს თურქულ ფენერბახჩეში და სერბეთის ეროვნულ ნაკრებში. მილოში თამაშობს ფლანგელი შემტევი ნახევარმცველის პოზიციაზე.

## კარიერული სტატისტიკა 
### სანაკრებო
#### სანაკრებო გოლები
## ტიტულები 
### კლუბი 
#### ცსკა 
* **რუსეთის პრემიერ ლიგა** (2): 2005, 2006
* **რუსეთის თასი** (4): 2005, 2006, 2008, 2009
* **რუსეთის სუპერთასი** (4): 2004, 2006, 2007, 2009
* **უეფას თასი** (1): 2005 

#### იუვენტუსი 
* **სერია A** (1): 2011–12

#### ფენერბახჩე 
* **თურქეთის თასი** (1): 2012–13

### ინდივიდუალური 
* **სერბეთის წლის საუკეთესო ფეხბურთელი** (1): 2009
* **რუსეთის პრემიერ ლიგის 33 საუკეთესო ფეხბურთელები** (4): 2006, 2007, 2008, 2009

კატეგორია:სერბი ფეხბურთელები
კატეგორია:დაბადებული 1984
კატეგორია:ცსკა მოსკოვის ფეხბურთელები
კატეგორია:იუვენტუსის ფეხბურთელები
კატეგორია:ფენერბახჩეს ფეხბურთელები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:დაბადებული 1 ნოემბერი
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ჯილიან ანდერსონი

**ჯილიან ანდერსონი** (; დ. 9 აგვისტო, 1968, ჩიკაგო) — ამერიკელ-ბრიტანელი მსახიობი. კარიერა დაიწყო თეატრში. ცნობილია დანა სკალის, გამოძიების ფედერალური ბიუროს საგანგებო აგენტის როლით, ტელესერიალ „საიდუმლო მასალებში“.

## ფილმოგრაფია
## რესურსები ინტერნეტში
* 
* 
* 
* 
* 

კატეგორია:დაბადებული 1968
კატეგორია:ამერიკელი მსახიობები
კატეგორია:ამერიკელი ტელემსახიობები
კატეგორია:ამერიკელი მწერლები
კატეგორია:ამერიკელი საზოგადო მოღვაწეები
კატეგორია:ამერიკელი პროდიუსერები
კატეგორია:ამერიკელი რეჟისორები
კატეგორია:დაბადებული 9 აგვისტო
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:XXI საუკუნის ამერიკელი არამხატვრული მწერლები
კატეგორია:XXI საუკუნის ამერიკელი სცენარისტები
კატეგორია:XXI საუკუნის ამერიკელი ქალი მწერლები
კატეგორია:ამერიკელი ფემინისტი მწერლები
კატეგორია:ლონდონელი მწერლები
კატეგორია:XX საუკუნის ინგლისელი ქალები
კატეგორია:XXI საუკუნის ინგლისელი ქალები
კატეგორია:XXI საუკუნის ინგლისელები
კატეგორია:ცოცხალი ადამიანები
ანა ავსტრიელი (1573-1598)

**ანა ავსტრიელი** (, , ; დ. 16 აგვისტო, 1573, გრაცი — გ. 10 თებერვალი, 1598, ვარშავა) — ავსტრიის ერცჰერცოგინია ჰაბსბურგების გვარიდან. პოლონეთის მეფის და ლიტვის დიდი მთავრის, სიგიზმუნდ III-ის პირველი ცოლი.

## ბიოგრაფია
ანა იყო ერჰერცოგ კარლ II-ის და მისი ცოლის, მარია ანას ქალიშვილი. 1592 წლის 31 მაისს ანა დაქორწინდა პოლონეთის და მოგვიანებით შვედეთის მეფე სიგიზმუნდ III ვაზე. სიგიზმუნდი იყო შვედეთის მეფე ჯოჰან III-ის და მისი პირველი ცოლის კატარინა იაგელონის ერთადერთი ვაჟი. ანა ავსტიელი იყო ღრმად მორწმუნე კათოლიკე.

ანა გარდაიცვალა ბოლო შვილზე მშობიარობის გართულების შედეგად. ის დაკრძალულია კრაკოვის წმინდა სტანისლავისა და ბაცლავის ტაძარში. მის სარკოფაგზე არსებული წარწერის თანახმად ის დაბადებულია 1567 წელს ანუ მისი მშობლების ქორწინდებიდან 4 წლის შემდეგ. მისი გარდაცვლების შემდეგ სიგიზმუნდ III დაქორწინდა ანას დაზე, კონსტანცია ავსტრიელზე.

## შვილები
* ანა მარია (1593—1600)
* კატარინა (1594)
* ვლადისლავ IV (1595—1648) — პოლონეთის მეფე და რუსეთის ცარი.
* კატარინა (1596—1597)
* კრისტოფერი (1598)
## წინაპრები 

**ანა ავსტრიელის წინაპრები**

## ლიტერატურა
* Wilhelm Binder: *Allgemeine Realencyclopädie oder Conversationslexicon für das katholische Deutschland*, Band 12, S. 965
* Constantin von Wurzbach: Habsburg, Anna von Oesterreich (Königin von Polen). Nr. 27. В: Biographisches Lexikon des Kaiserthums Oesterreich. Band 6. Verlag L. C. Zamarski, Wien 1856—1891, S. 151

## რესურსები ინტერნეტში
* 

კატეგორია:ავსტრიის ერცჰერცოგები
კატეგორია:ჰაბსბურგები
კატეგორია:დაბადებული 16 აგვისტო
კატეგორია:დაბადებული 1573
კატეგორია:გარდაცვლილი 10 თებერვალი
კატეგორია:გარდაცვლილი 1598
კატეგორია:პოლონეთის დედოფლები
კატეგორია:ლიტვის დიდი მთავრები
კატეგორია:შვედეთის დედოფლები
კატეგორია:მშობიარობის დროს გარდაცვლილები
კატეგორია:ავსტრიის პრინცესები
მუსტაფა IV

**მუსტაფა IV** (, ; დ. 8 სექტემბერი, 1779 — გ. 16 ნოემბერი, 1808) — ოსმალეთის იმპერიის სულთანი.

მუსტაფა IV იყო აბდულჰამიდ I-ის ვაჟი. ის ტახტზე ავიდა იანიჩართა აჯანყების შედეგად, რომლებმაც ტახტიდან ჩამოაგდეს სელიმ III მისი რეფორმის გამო. აჯანყებულთა ლიდერი მუსტაფა-ფაშა ქაბაქჯი დაინიშნა დიდ ვეზირად. ახალი ჯარები დაითხოვეს და რეფორმის მომხრეები სიკვიდილით დასაჯეს.

მუსტაფა IV-ის მმართველობის დროს რუსეთთან ომი გრძელდებოდა. ოსმალეთის ფლოტი განადგურდა ათონის ბრძოლის დროს, როდესაც ცდილბდნენ დარდანელის სრუტის ბლოკადის გარღვევას. 1807 წლის აგვისტოში დაიდო ზავი, რომლის დროსაც რუსეთის არმია აგრძელებდა დუნაის სამთავროს ოკუპაციას.

1808 წლის ზაფხულში რუშეთის გუბერნატორმა, მუსტაფა-ფაშა ბაირაქთარმა თავისი ერთგული ჯარით შევიდა კონსტანტინოპოლში ტახტზე სელიმ III-ის აღდგენის მიზნით. მუსტაფა IV-ის მომხრეებმა ვერ შეძლეს მისთვის სერიოზული წინააღმდეგობის გაწევა. სასახლის აღების დროს მუსტაფა IV-მ ბრძანება გასცა მოეკლათ მისი ბიძაშვილი და ყოფილი სულთანი, სელიმ III და უმცროსი ძმა მაჰმუდ II, მაგრამ მკვლელებმა ამ უკანასკნელის პოვნა ვერ შეძლეს. სასახლის აღების შემდეგ მუსტაფა-ფაშამ დააპატიმრა მუსტაფა IV და ტახტზე აიყვანეს უფლისწული მაჰმუდი.

1808 წლის ნოემბერში დაიწყო იანიჩარების მორიგი აჯანყება რომლის მონაწილენიც ცდილობდნენ კვლავ აეყვანათ მუსტაფა ტახტზე. აჯანყების დროს ყოფილი სულთანი მუსტაფა მაჰმუდ II-ის ბრძანებით სიკვდილით დასაჯეს.

## იხილეთ აგრეთვე
* ოსმალეთის სულთნების სია

## რესურსები ინტერნეტში
* 
* http://www.osmanli700.gen.tr/english/engindex.html(http://www.osmanli700.gen.tr/english/engindex.html)
* http://www.theottomans.org/english/index.asp(http://www.theottomans.org/english/index.asp)

კატეგორია:ოსმალეთის სულთნები
კატეგორია:ოსმანების დინასტია
კატეგორია: დამხობილი მონარქები
კატეგორია:დაბადებული 8 სექტემბერი
კატეგორია:დაბადებული 1779
კატეგორია:გარდაცვლილი 16 ნოემბერი
კატეგორია:გარდაცვლილი 1808
კატეგორია:დამხობილი მონარქები
კატეგორია:სიკვდილით დასჯილი მონარქები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:სტამბოლში დაბადებულები
კატეგორია:ლიდერები რომლებმაც ძალაუფლება ხელში აიღეს პუტჩით
ავერსი

, რომელსაც კიდეზე წრიული ფორმით გასდევს წარწერა „საქართველო". მონეტის მოჭრის თარიღი 2006 წელი]]

**ავერსი** (, )  — მონეტის ან მედლის წინა მხარე, შუბლი.

## ავერსის განსაზღვრის წესი 
ავერსზე, როგორც წესი, თავსდება გამოსახულება საკანონმდებლო ფუნქციით, უმეტეს შემთხვევაში სახელმწიფოს გერბი; სამეცნიერო წრეებში არ არსებობს ერთიანი აზრი მონეტის ავერსის განსაზღვრის შესახებ; მონეტების თანამედროვე კატალოგებში მიღებულია ავერსის განსზღვრა შემდეგი ნიშნებით: 

#სახელმწიფოს გერბი, ემბლემა; თუ მონეტის ორივე მხარეს გამოსახულია გერბი, ავერსად მიიჩნევა მხარე პრივილეგირებული სახელმწიფოს გერბის გამოსახულებით, მაგ., პორტუგალიის კოლონიების მონეტების ავერსზე – პორტუგალიის, რევერსზე კი კოლონიის გერბი იყო გამოსახული; 
#სახელმწიფოს მეთაურის ან სამონეტო რეგალიის რომელიმე სხვა მფლობელის პორტრეტი; 
#ლეგენდა, სადაც მითითებულია ქვეყანა, ტერიტორია; 
#ლეგენდა, სადაც მოხსენიებულია სამონეტო რეგალიის მფლობელის სახელი. 
სხვა შემთხვევებში მეცნიერები სუბიექტურად წყვეტენ ან უარს ამბობენ ავერსის განსაზღვრაზე.

## ლიტერატურა
* ნუმიზმატისა და ბონისტის განმარტებითი ლექსიკონი.

კატეგორია:მონეტები
ასი (მონეტა)

thumb|right|300px|ასი
**ასი**  ( ) — სპილენძისაგან ჩამოსხმული რომაული მონეტა; წონა – 272,8 გრ.; მონეტის ავერსზე გამოსახულია იანუსი, რევერსზე – გემის ცხვირი. შეიცავს 12 უნციას და იყოფა შემდეგ ერთეულებად: სემისი (6 უნციის ღირებულებისა, შუბლზე – იუპიტერი), ტრიენსი ( 4 უნცია, შუბლზე – მინერვა), კვადრანსი ( 3 უნცია, შუბლზე – ჰერმესი), სექსტანსი ( 2 უნცია, შუბლზე – ჰერმესი) და უნცია ( შუბლზე – რომა). ზურგზე ყველა ერთეულს ერთნაირი გამოსახულება აქვს. ასის მოჭრა ძვ. წ. 338 წელს დაიწყო და მიმოქცევაში იყო რამდენიმე საუკუნე.

## ლიტერატურა 
* ნუმიზმატისა და ბონისტის განმარტებითი ლექსიკონი გვ. 2

კატეგორია:რომაული მონეტები
ჯოკო ვიდოდო

**ჯოკო ვიდოდო** (), ასევე ფართოდაა ცნობილი სახელით **ჯოკოვი** (; დ. 21 ივნისი, 1961) — ინდონეზიის პოლიტიკური მოღვაწე. ჯაკარტის გუბერნატორი (2012-2014), სურაკარტის მერი (2005-2012). ინდონეზიის პრეზიდენტი 2014-2024 წლებში.

## ლიტერატურა
* Majeed, Rushda (2012). "The City With a Short Fuse." *Foreign Policy*. September.
* Majeed, Rushda (2012). "Defusing a Volatile City, Igniting Reforms: Joko Widodo and Surakarta, Indonesia, 2005–2011." Innovations for Successful Societies. Princeton University. Published July.
* McCawley, Peter (2014). ''Joko Widodo's Indonesia: Possible future paths'', Australian Strategic Policy Institute, Canberra.

## რესურსები ინტერნეტში 
* Interview: Yogyakarta and Surakarta mayors prove good governance sells
* Berita tentang calon presiden Jokowi di pemilu 2014 

კატეგორია:ინდონეზიის პრეზიდენტები
კატეგორია:დაბადებული 1961
კატეგორია:დაბადებული 21 ივნისი
კატეგორია:ცოცხალი ადამიანები
გეორგი პარვანოვი

**გეორგი პარვანოვი** (; დ. 28 ივნისი, 1957) — ბულგარელი პოლიტიკოსი. ბულგარეთის პრეზიდენტი (2002-2012 წწ.)

1981 წელს დაამთავრა სოფიის უნივერსიტეტის ისტორიის ფაკულტეტი. ამავე წლიდან კომუნისტური პარტიის წევრია. 1988 წელს დაიცვა სადოქტორო დისერტაცია ისტორიაში. 1994 და 1997 წლებში აირჩიეს ბულგარეთის პარლამენტის წევრად. 2001 წელს აირჩიეს ქვეყნის მეთაურად. 2006 წელს მეორე ვადით აირჩიეს პრეზიდენტად. 

## რესურსები ინტერნეტში 
* გეორგი პარვანოვი ბულგარეთის პრეზიდენტის ოფიციალურ საიტზე  

კატეგორია:ბულგარელი პოლიტიკოსები
კატეგორია:ბულგარეთის პრეზიდენტები
კატეგორია:დაბადებული 1957
კატეგორია:დაბადებული 28 ივნისი
კატეგორია:ცოცხალი ადამიანები
სახლი ქალაქის განაპირას (2004 წლის ფილმი)

***სახლი ქალაქის განაპირას*** () — 2004 წლის ამერიკული ანიმაციური ფილმი. იგი გადაიღო Walt Disney Feature Animation-მა, ხოლო დისტრიბუტორია Buena Vista Pictures. ფილმი გამოვიდა 2004 წლის 2 აპრილს და არის უოლტ დისნეის ანიმაციური სტუდიების რიგით 45-ე სრულმეტრაჟიანი ნახატი ანიმაციური ფილმი, უკანასკნელი 2009 წლის ფილმამდე „პრინცესა და ბაყაყი“.

ფილმის სახელწოდება მომდინარეობს ამავე სახელწოდების სიმღერიდან. მის პერსონაჟებს ახმოვანებენ როზანა ბარი, ჯუდი დენჩი,
კუბა გუდინგ უმცროსი, რენდი კუეიდი, ჯენიფერ ტილი და სტივ ბუშემი. მოქმედება მიმდინარეობს ძველ დასავლეთში. მთავარი პერსონაჟია სამი ძროხა - თავგადასავლების მოყვარული მეგის, სამართლიანი მისის კელოუეი და სულელი გრეისი. მათ მიერ გამოაშკარავებულია ფერმის ხელოვნურად გაკოტრების და დახურვის გეგმა, ამიტომ ყველაფერი უნდა გაკეთდეს, რათა ეს არ მოხდეს. აჯანყებას ხელმძღვანელობენ ცხენი ბაკი და ძროხები, რომლებმაც გადაწყვიტეს ყველაფერზე წავიდნენ, ოღონდ ფერმა გაკოტრებისგან გადაარჩინონ.

„სახლი ქალაქის განაპირას“ გამოვიდა 2004 წლის 2 აპრილს. მან მიიღო არაერთგვაროვანი შეფასებები და კინოგაქირავებში წინა ფილმებთან შედარებით ნაკლებად წარმატებული იყო.

## რესურსები ინტერნეტში
* 
*
*
*
*
*
*

## სქოლიო
კატეგორია:2004 წლის ფილმები
კატეგორია:უოლტ დისნეის სტუდიების ანიმაციური ფილმები
კატეგორია:ამერიკული ფილმები
კატეგორია:2004 წლის ანიმაციური ფილმები
კატეგორია:Walt Disney Pictures-ის ფილმები
ფუად მასუმი

**ფუად მასუმი** (; დ. 1 იანვარი, 1938, კოი-სანჯაყი, ერბილი, ერაყი) — ერაყელი და ქურთი პოლიტიკური მოღვაწე. ერაყის ქურთისტანის პირველი პრემიერ-მინისტრი 1992-1994 წლებში. ერაყის მე-7 პრეზიდენტი 2014 წლის 24 ივლისიდან 2018 წლის 2 ოქტომბრამდე.

## სქოლიო
კატეგორია:ერაყის პრეზიდენტები
კატეგორია:დაბადებული 1938
კატეგორია:დაბადებული 1 იანვარი
კატეგორია:ცოცხალი ადამიანები
მაიმუნების პლანეტა (რომანი)

***მაიმუნების პლანეტა*** ()  — 1963 წლის სამეცნიერო ფანტასტიკის ჟანრის ფრანგული რომანი, რომლის ავტორია პიერ ბული. მან გავლენა იქონია მაიმუნების პლანეტის ფრენჩაიზის შექმნაზე.

რომანში აღწერილია სამი ადამიანის მოგზაურობა პლანეტაზე, რომელზეც დომინირებადი არსებები არიან დიდი მაიმუნები, ხოლო ადამიანები დაბალ რასას წარმოადგენენ.

## სქოლიო
კატეგორია:1963 წლის რომანები
კატეგორია:ფრანგულენოვანი რომანები
კატეგორია:სამეცნიერო ფანტასტიკური რომანები
კატეგორია:ფენტეზი რომანები
კატეგორია:მაიმუნების პლანეტა
სელენ სოიდერი

**სელენ სოიდერი** (; დ. 26 დეკემბერი, 1986, სოლინგენი, გერმანია)  — თურქი მსახიობი და მოდელი.
სელენ სოიდერი, ემიგრანტი მშობლების ერთადერთი შვილი, დაიბადა 1986 წლის 26 დეკემბერს, თურქეთის ქალაქ იზმირში. დაწყებითი და საშუალო განათლება მიიღო სალიჰ იშგორენის სახელობის სკოლაში. შემდეგ სწავლობდა იზმირის სელმა იგიტალპის ლიცეუმში. ჩააბარა ანატოლიის უნივერსიტეტში საზოგადოებასთან ურთიერთობის ფაქულტეტზე.

### სამოდელო კარიერა 
სელენ სოიდერი ცნობილი მოდელია,რომელიც 2007 წელს გადხა მის თურქეთი. მანამდე, 2006წელს მან მონაწილეობა მიიღო “Miss Model of Turkey” (მის თურქეთის მოდელი) და მოიპოვა საუკეთესო მოდელის ტიტული. ასევე მან მონაწილეობა მიიღო ჩინეთში გამართულ კონკურსში "Miss Bikini Universe" ( მის სამყარო ბიკინი), ის შევიდა საუკეთესო ხუთეულში და მიიღო პრიზი საუკეთესო ეროვნული კოსტუმის ნომინაციაში.

### სამსახიებო კარიერა 
სელენ სოიდერმა 2010 წელს მონაწილეობა მიიღო FOX TV-ის მიერ წარმოებულ სერიალ "Yer Gök Aşk"-ში, სადაც შეასრულა Toprak Karagül-ის როლი. 2011 წელს, იგი იმავე როლით მიიწვიეს ამავე არხის წარმოებულ სერიალში - "Lale Devri". 2014 წელს, სელენმა მონაწილეობა მიიღო STAR TV-ის სატელივიზიო სერიალში "Reaksiyon". 2015 წელს, ასევე ითამაშა მოკლემეეტრაჟიან კომედიურ ფილმში "Cahide's Open Marriage", 2016 წელს კი "TRT TV"-ის სერიალ "Hangimiz Sevmedik"-ში.

### ჯილდო გულშემატკივრებისგან (2013) 
2013 წელს, გამოკითხვების შედეგად გულშემატკივრებს უნდა გამოევლინათ წლის ყველაზე პოპულარული მსახიობი ქალი და მამაკაცი. გამოკითხვების შედეგად, წლის ყველაზე პოპულარულ ქალად დასახელდა სელენ სოიდერი, და თაყვანისმცემლებისგან მიიღო სამახსოვრი ჯილდოც.

### პირადი ცხოვრება 
2015 წელს, იგი დაქორწინდა ბიზნესმენ Oren Frances-ზე.

## რესურსები ინტერნეტში
* Miss World 2007 resimleri 
* სელენ სოიდერი ტვიტერზე

კატეგორია:დაბადებული 26 დეკემბერი
კატეგორია:დაბადებული 1986
კატეგორია:თურქი მოდელები
კატეგორია:ცოცხალი ადამიანები
კამელოტი

**კამელოტი** — ციხე–სიმაგრე, დაკავშირებული მეფე ართურთან. კამელოტი პირველად გაჩნდა XII საუკუნის ფრანგული რომანსებიდან და საბოლოოდ აღწერილი იქნა, როგორც ართურის სამეფოს ფანტასტიკური ქალაქი და ართურისეული მსოფლიოს სიმბოლო. 

ართურის ეპოქის შემსწავლელი, ნორის ჯ. ლეისი წერდა, რომ „კამელოტი, რომელსაც გარკვეული მდებარეობა არ გააჩნია, შესაძლებელია, იყოს ყველგან.“ 

## სქოლიო
კატეგორია:გამოგონილი ადგილმდებარეობები
კატეგორია:მითოლოგიური ადგილები
მარკ-ანდრე ტერ შტეგენი

**მარკ-ანდრე ტერ შტეგენი** (; დ. 30 აპრილი, 1992, მენხენგლადბახი) — გერმანელი ფეხბურთელი, საფეხბურთო კლუბ „ბარსელონასა“ და გერმანიის ეროვნული ნაკრების მეკარე.

## საკლუბო კარიერა
კარიერა დაიწყო მშობლიური ქალაქ მენხენგლადბახიის კლუბ „ბორუსიაში“, საიდანაც 2014 წლის ზაფხულში 12 მილიონ ევროდ შეიძინა „ბარსელონამ“.

## სანაკრებო სტატისტიკა
## მიღწევები 
 **ბარსელონა**:(20)
* **ესპანეთის ლა ლიგა** (6): 2014–15, 2015–16, 2017–18, 2018–19, 2022–23, 2024–25
* **ესპანეთის თასი** (6): 2014–15, 2015–16, 2016–17, 2017–18, 2020–21, 2024–25
* **ესპანეთის სუპერთასი** (5): 2016, 2018, 2022–23, 2024–25, 2025–26
* **უეფა-ს ჩემპიონთა ლიგა** (1): 2014–15
* **უეფა-ს სუპერთასი** (1): 2015
* **ფიფა-ს მსოფლიო საკლუბო ჩემპიონატი** (1): 2015

### ინდივიდუალური
* ევროპის სპორტული მედიის წლის გუნდის წევრი: 2022–23

## რესურსები ინტერნეტში 
* მარკ-ანდრე ტერ შტეგენი — „ბარსელონას“ ოფიციალური საიტი
* მარკ-ანდრე ტერ შტეგენი — BDFutbol
* მარკ-ანდრე ტერ შტეგენი — National-Football-Teams.com  
* მარკ-ანდრე ტერ შტეგენი — Soccerway 
* მარკ-ანდრე ტერ შტეგენი — Transfermarkt

## სქოლიო
კატეგორია:დაბადებული 1992
კატეგორია:დაბადებული 30 აპრილი
კატეგორია:გერმანელი ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:მენხენგლადბახის ბორუსიას ფეხბურთელები
კატეგორია:მენხენგლადბახის ბორუსია II-ის ფეხბურთელები
კატეგორია:ბარსელონის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:გერმანიის ნაკრების ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2017 წლის ფიფა-ს კონფედერაციის თასის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:ცოცხალი ადამიანები
ერაყის წარმომადგენელთა საბჭო

**ერაყის წარმომადგენელთა საბჭო** ( *Majlis an-Nuwwāb al-ʿIrāqiyy*، ქურთ.: ئه‌نجومه‌نی نوێنه‌رانی عێراق، Encumena Nûnerên Êraq) — ერაყის უმაღლესი საკანონმდებლო ორგანო. წევრების რაოდენობა - 325. სხდომები იმართება ბაღდადში, ე. წ. მწვანე ზონაში. 2014 წლის 15 ივლისიდან საბჭოს სპიკერია სალიმ ალ-ჯაბური. 

2005 წლის კონსტიტუციის თანახმად წარმომადგენელთა საბჭო არის ერაყის პარლამენტის ქვედა პალატა, თუმცა ზედა პალატა ჯერჯერობით არ ჩამოყალიბებულა. 

## რესურსები ინტერნეტში 
* Справочник ЦРУ 
* Переходное иракское правительство 
* Katzman, Kenneth. «Iraq: Elections, Government, and Consistution.» CRS Report for Congress: January 15, 2006.
* Регламент

კატეგორია:ერაყის პოლიტიკა
კატეგორია:ერაყის ისტორია
ანდების სახელმწიფოები

მარჯვნივ|250პქ
**ანდების სახელმწიფოები** — სახელმწიფოთა ჯგუფი სამხრეთ ამერიკაში, რომელთათვისაც დამახასიათებელია მსგავსი გეოგრაფია და კულტურა, მაგალითად კეჩუას ენა და ანდური სამზარეულო, რომელიც თავდაპირველად ინკების იმპერიის დროს გავრცელდა, თუმცა ეს მანამდე და მის შემდეგაც ხდებოდა. 

პოლიტიკური თვალსაზრისით, არგენტინა და ჩილე, როგორც წესი, ანდების სახელმწიფოებს არ მიეკუთვნება, რადგან ამ ქვეყნებში ძლიერი ადგილობრივი ანდური მემკვიდრეობის ნაკლებობაა და კულტურულად უფრო ევროპაზეა ორიენტირებული; ამავე დროს, ეს ქვეყნები არ არიან ანდური საზოგადოების წევრები (ორგანიზაციის დატოვების პროცესშია ვენესუელაც). 

ანდები სამხრეთ ამერიკის დასავლეთ ნაწილს იკავებს და გადაჭიმულია შემდეგი სახელმწიფოების ტერიტორიაზე:

* 
* 
* 
* 
* 
*  (გეოპოლიტიკურად ანდების სახელმწიფოებს არ მიეკუთვნება)
*  (გეოპოლიტიკურად ანდების სახელმწიფოებს არ მიეკუთვნება)

როდესაც დაჯგუფება ხდება „ანდების სახელმწიფოების“ სახელით, მთავარი აქცენტი, რა თქმა უნდა, ამ ქვეყნების მთიან რეგიონებზე კეთდება. მაგალითად, არგენტინის პამპა ანდების რეგიონის ნაწილი არაა, თუმცა ამ რეგიონს ეკუთვნის არგენტინის დასავლეთი ნაწილი და ანდურ სამეზობლოსთან კულტურული კავშირები გააჩნია. ანდების საზოგადოების (სავაჭრო ბლოკი) წევრები არიან ვენესუელა, კოლუმბია, პერუ, ეკვადორი და ბოლივია. თითოეულ მათგანში ვრცელდება ამაზონის წვიმის ტყეები და ამაზონელი ადგილობრივები, ისევე როგორც ანდების მთები.

## ლიტერატურა
* Johannes Winter und André Scharmanski: "Sind die Andenstaaten unregierbar? Ursachen der politischen Krise in Bolivien, Ecuador und Peru." In: *Zeitschrift Entwicklungspolitik*. 14/2005, S. 30-34. Download 

კატეგორია:ანდები
კატეგორია:სამხრეთ ამერიკის რეგიონები
გვიანა

300px|მინიატიურა|გვიანის რუკა
**გვიანა** (, , ) — რეგიონი სამხრეთ ამერიკის ჩრდილო-აღმოსავლეთ ნაწილში, რომელიც მოიცავს შემდეგ სამ ტერიტორიას:

*საფრანგეთის გვიანა — საფრანგეთის ზღვისიქითა დეპარტამენტი;
*გაიანა, 1831-1966 წლებში ცნობილი როგორც ბრიტანეთის გვიანა — სახელმწიფო გვიანის ზეგანსა და მდინარე კორანტეინს შორის;
*სურინამი, 1814 წლამდე ნიდერლანდის გვიანა — სახელმწიფო მდინარე კორანტეინსა და მარონის შორის.

ზოგჯერ, ამ რეგიონს ასევე მიაკუთვნებენ:

*გვიანის რეგიონს, ყოფილ გვიანის პროვინციას სამხრეთ-აღმოსავლეთ ვენესუელაში;
*პორტუგალიის გვიანას (ბრაზილიის გვიანა) ჩრდილო-დასავლეთ ბრაზილიაში, ამჟამინდელ ამაპის შტატში.

## რესურსები ინტერნეტში
*  

კატეგორია:სამხრეთ ამერიკის რეგიონები
კატეგორია:გვიანა
ლეოპოლდ V ავსტრიელი

**ლეოპოლდ V ავსტრიელი** (; დ. 9 ოქტომბერი 1586, გრაცი — გ. 13 სექტემბერი 1632, შვაცი, ტიროლი) — ავსტრიის ერცჰერცოგი და ტიროლის გრაფი ჰაბსბურგების გვარიდან. პასაუს მთავარ-ეპისკოპოსი, სტრასბურგის მთავარ-ეპისკოპოსი, მურბახის აბატი.

## ბიოგრაფია
ლეოპოლდ V ავსტრიელი დაიბადა 1586 წლის 9 ოქტომბერს ავსტრიის ქალაქ გრაცში. ის იყო ერცჰერცოგ კარლ II შტირიელის და მარია ანა ბავარიელის ვაჟი. განათლება მიიღო გრაცის იეზუიტების უნივერსიტეტში. 1597 წელს ჯერ კიდევ მოზარდი დაინიშნა პასაუს ეპისკოპოსის კოადიუტორად, ხოლო 1598 წელს გახდა ეპისკოპოს ურბან ფონ ტრენბახის მემკვიდრე განათლების მუიღებლად. 1607-1626 წლებში იყო სტრასბურგის ეპისიკოპოსის  კოადიუტორი. 1614 წლიდან 1626 წლამდე ასევე იყო მურბახის აბატი.

ლეოპოლდ V ცხოვრობდა სასახლის კარზე საღვთო რომის იმპერატორ რუდოლფ II-ის მფარველობის ქვეშ, რომელიც ცდილობდა მის აყვანას ბოჰემიისა და გერმანიის სამეფო ტახტზე. 1609 წელს ის მონაწილეობდა ქალაქ კლევისათვის ბრძოლაში იმპერატორის მხარეს.

ლეოპოლდ V განსაკუთრებულ მფარველობას უწევდა იეზუიტთა ორდენს. 1611 წელს მან დაპატიჟა ისინი პასაუში, სადაც დაეხმარა დაეარსებინათ კოლეჯი. 1612 წელს პასაუში მან დააარსა სკოლა, რომელიც 1622 წელს ასევე ჩაბარდა იეზუიტთა ხელმძღვანელობას. 1614 წელს ქალაქ მოლშაემში ააშენა ეკლესია იეზუიტთა კოლეჯში, რაზეც მეტყველებს მისი გერბი ტაძრის შიდა დეკორზე. მან ასევე ააშენა იეზუიტთა ეკლესია ქალაქ ინსბრუკში.

მისი ბიძაშვილის, ერცჰერცოგ მაქსიმილიან III-ის გარდაცვალებიდან ერთი წლის თავზე, ლეოპოლდ V გახდა ტიროლის და შუა ავსტრიის რეგენტი, ხოლო 1623-დან 1630 წლამდე — ფეოდალური მიწების მმართველი ერცჰერცოგის ტიტულით. 1619 წელს მისმა ძმამ, საღვთო რომის იმპერატორმა, ფერდინანდ II-მ ის დანიშნა ვენის გუბერნატორად.

1618–1632 წლებში კათოლიკურ ქვეყნებთან ერთად მონაწილეობდა პროტესტანტების წინააღმდეგ ბრძოლაში. 1632 წელს მან დაიცვა ტიროლი შვედეთის არმიისგან.

1626 წელს ლეოპოლდ V-მ უარი თქვა სტრასბურგისა და პასაუს მთავარ-ეპისკოპოსის ტიტულზე თავის ბიძაშვილის, ლეოპოლდ ვილჰელმ ავსტრიელის სასარგებლოდ. 1626 წლის 19 აპრილს დაქორწინდა ურბინოს ჰერცოგინია კლაუდია მედიჩზე, რომელიც დიდი ჰერცოგის, ფერდინანდ I-ის ქალიშვილი და ურბინოს ჰერცოგის ქვრივი იყო. მათ დააარსეს ჰაბსბურგების დინასტიის არაპირდაპირი შტო, რომელმაც 1665 წლამდე იარსება. მათი ქორწილი იმ დროის ერთ-ერთი ღირსშესანიშნავი მოვლენა გახდა.

ლეოპოლდ V ავსტრიელი გარდაიცვალა 1632 წლის 13 სექტემბერს შვაცში. ის დაკრძალულია ინსბურგში იუეზუიტთა ეკლესიაში.

## ოჯახი
ლეოპოლდ V ავსტრიელს და კლაუდია მედიჩის შეეძინათ 5 შვილი:
* მარია ელეონორა ავსტრიელი (1627–1629).
* ფერდინანდ კარლ ავსტრიელი (1628–1662) — ავსტრიის ერცჰერცოგი და ტიროლის გრაფი.
* იზაბელა კლარა ავსტრიელი (1629–1685) — კარლო III გონაძაგას ცოლი.
* სიგზმუნდ ფრანც ავსტრიელი (1630–1665) — ავსტრიის ერცჰერცოგი და ტიროლის გრაფი. 
* მარია ლეოპოლდინე ავსტრიელი (1632–1649) — ფერდინანდ III-ის ცოლი.

## წინაპრები 

**ლეოპოლდ V ავსტრიელის წინაპრები**

## წყაროები
*  
*  
*  

კატეგორია:ავსტრიის ერცჰერცოგები
კატეგორია:ჰაბსბურგები
კატეგორია:დაბადებული 9 ოქტომბერი
კატეგორია:დაბადებული 1586
კატეგორია:გარდაცვლილი 13 სექტემბერი
კატეგორია:გარდაცვლილი 1632
ილია წივწივაძე

**ილია ბენედიქტის ძე წივწივაძე** (დ. 20 მარტი, 1881 ― გ. 15 მარტი, 1938) — ქართველი კომუნისტი პოლიტიკოსი, რუსული რევოლუციური მოძრაობის ერთ-ერთი ლიდერი. დაიბადა ხონში, გლეხების ოჯახში. სწავლობდა ქუთაისის თეოლოგიურ სემინარიაში, რომელიც 1902 წელს მიატოვა  რევოლუციური პროპაგანდისტული საქმიანობის გამო. 1903 წელს შეუერთდა რუსეთის სოციალ-დემოკრატიულ მშრომელთა პარტიას. 1905–1907 წლების რევოლუციის პერიოდში სამხრეთ კავკასიაში ეძებდა თანამოაზრეებს, ასევე იყო ბოლშევიკური გაზეთის „დროს" რედაქტორი. 1911 წლიდან მოსკოვში განაგრძო პარტიული საქმიანობა. 1915 წელს ირკუტსკის გუბერნიაში გადაასახლეს. 1917 წლის თებერვლის რევოლუციის შემდეგ მოსკოვის კომუნისტური პარტიის წევრი და რუსეთის სოციალ-დემოკრატიული მშრომელთა პარტიის ზამოსკვორეჩიეს რაიკომის პასუხისმგებელი ორგანიზატორი გახდა. 1917 წლის დეკემბრიდან იყო მოსკოვის საბჭოს პრეზიდიუმის წევრი და მოსკოვის რევოლუციური ტრიბუნალის თავმჯდომარე. 1921 წლიდან საქართველოს საბჭოთა სოციალური რესპუბლიკის სახალხო კომისართა საბჭოში მუშაობდა, იყო თბილისის აღმასრულებელი კომიტეტის საბჭოს თავმჯდომარე. 1923 წლიდან მოსკოვში განაგრძო საქმიანობა. 1937 წელს დააპატიმრეს და კონტრრევოლუციური საქმიანობის ბრალდებით დახვრიტეს. რეაბილიტირებულია 1957 წელს.

## ლიტერატურა
## რესურსები ინტერნეტში
## სქოლიო 
კატეგორია:დაბადებული 20 მარტი
კატეგორია:დაბადებული 1881
კატეგორია:გარდაცვლილი 15 მარტი
კატეგორია:გარდაცვლილი 1938
კატეგორია:ქართველი ბოლშევიკები
კატეგორია:ქართველი ათეისტები
კატეგორია:ხონის მუნიციპალიტეტში დაბადებულები
კატეგორია:საბჭოთა კავშირის რეპრესიების მსხვერპლნი საქართველოში
კორანტეინი

**კორანტეინი** (, ) — მდინარე სამხრეთ ამერიკის ჩრდილოეთ ნაწილში, სურინამში; ამ ქვეყნის უგრძესი მდინარე.

სათავეს იღებს გვიანის მთიანეთში, აკარაის მთებში და დაახლოებით 724 კილომეტრის მანძილზე მიედინება გაიანასა და სურინამს შორის; ერთვის ატლანტის ოკეანეს, გაიანის ქალაქ კორივერტონისა და სურინამის ქალაქ ნეივ-მიკერის სიახლოვეს. ამ ორ ქალაქს შორის დადის ბორანი. 

გაიანა-სურინამის საზღვარი გაიანის მხარეს მდებარე ნაპირზე გადის (მდინარის დასავლეთი ნაპირი), რასაც ტალვეგის დოქტრინის საფუძველზე აპროტესტებს გაიანა. 2007 წელს, ტრიბუნალმა, რომელიც ამ ორი ქვეყნის საწყლოსნო საზღვარს განიხილავდა, მთელ მდინარეზე სურინამის სუვერენიტეტი სცნო.

მდინარის სიღრმეში, 120 კმ-ის მანძილზე, ქალაქ აპურამდე, შედიან მცირე ზომის საოკეანო ხომალდები.

## რესურსები ინტერნეტში
* დიდი რუსული ენციკლოპედია 
* კორანტეინის ერთ-ერთი ჩანჩქერის ვიდეო

## სქოლიო
კატეგორია:სურინამის მდინარეები
კატეგორია:გაიანის მდინარეები
კატეგორია:სადავო მდინარეები
კატეგორია:სამხრეთ ამერიკის საერთაშორისო მდინარეები
Binaural (ალბომი)

***Binaural*** — ამერიკული ალტერნატიული როკ-ჯგუფ Pearl Jam-ის მეექვსე სტუდიური ალბომი. გამოვიდა 2000 წლის 16 მაისს. ალბომი გამოსცა Epic-მა.

## სიმღერების სია
**I** "Parting Ways" შეიცავს დამალულ სიმღერა   "Writer's Block", რომელიც  6:49-ზე იწყება.

***** აღნიშნავს, რომ გამოიყენება ბინაურალური ტექნიკა.

;იაპონური გამოცემის დამატებითი დისკი

***** საკონცერტო ვერსიები ჩაწერილია 1999 წელს.

## ჩარტები და სერტიფიცირებები
### ალბომი
### სერტიფიცირებები 
## სქოლიო
კატეგორია:2000 წლის ალბომები
კატეგორია:Epic Records-ის ალბომები
კატეგორია:Pearl Jam-ის ალბომები
მარონი

[320px|მინიატიურა|მდინარე მარონი, ხედი [საფრანგეთის გვიანა|საფრანგეთის გვიანის მხირდან, მეორე მხარეს სურინამი.]]
**მარონი** (, ) — მდინარე სამხრეთ ამერიკაში. სათავეს იღებს ტუმუკ-უმაკის მთებში. მასზე გაივლის საზღვარი საფრანგეთის გვიანასა და სურინამს შორის. ზემო დინებაში, მდინარეს ლავას უწოდებენ. 

მარონის ესტუარის მიმდებარედ, სურინამის მხარეს, სოფელ გალიბის სიახლოვეს, ბუნების ორი ნაკრძალია, სადაც დაცულია ფრინველები და ტყავიანი კუები, რომლებიც აქ იჩეკებიან. 

მარონის სიგრძე 520 კმ-ია, აუზის ფართობი 65 830 კმ². ნაპირები დაფარულია ტროპიკული ჯუნგლებით. შუაწელში მოქმედებს ოქროს მაღაროები.

## ლიტერატურა
* C.F.A. Bruijning und J. Voorhoeve (Ed.): *Encyclopedie van Suriname*. Amsterdam & Brussels 1977, B.V. Uitgeversmaatschappij Argus Elsevier, p. 256, 396–397; ISBN 90-10-01842-3.

## რესურსები ინტერნეტში
*დიდი საბჭოთა ენციკლოპედია
*მდინარე მარონი, ენციკლოპედია ბრიტანიკა

კატეგორია:სურინამის მდინარეები
კატეგორია:საფრანგეთის გვიანის მდინარეები
კატეგორია:სამხრეთ ამერიკის საერთაშორისო მდინარეები
სარიპულის პროვინცია

[300px|thumb|სარიპულის პროვინციის რაონები [2005 წლამდე]]
**სარიპულის პროვინცია** (დარი سر پل - Sar-e Pol) — ავღანეთის 34 პროვინციიდან ერთ–ერთი. მდებარეობს ქვეყნის ჩრდილოეთში. ადმინისტრაციული ცენტრია მსგავსი სახელწოდების მქონე ქალაქი სარი-პული.

მის შემადგენლობაში შედის შვიდი რეგიონი. ესენია:
* ბალჰაბი
* გოსფანდი
* კოჰისტანატი
* სანგჩარაკი
* სარიპული
* საიადი
* სოზმაყალა

## რესურსები ინტერნეტში
*Naval Postgraduate School, Program for Culture and Conflict Studies, Afghanistan, Sar-e Pol Province
*Afghanistan Research and Evaluation Unit (AREU), Afghanistan Livelihood Trajectories: Evidence from Sar-i-Pul 
*Voice of Sangcharak

კატეგორია:ავღანეთის პროვინციები
ანა ავსტრიელი

**ანა ავსტრიელი** შეიძლება იყოს:

* ანა ავსტრიელი — ესპანეთის მეფე ფილიპე II-ის მეოთხე ცოლი.
* ანა ავსტრიელი — პოლონეთის მეფის და ლიტვის დიდი მთავრის, სიგიზმუნდ III-ის პირველი ცოლი.
* ანა ავსტრიელი — საფრანგეთისა და ნავარის მეფის ლუი XIII-ის ცოლი.
* ანა ავსტრიელი — ბავარიის ჰერცოგის ალბერხტ V-ის ცოლი.
ბულგარული კომუნისტური პარტია

**ბულგარული კომუნისტური პარტია** () — ყოფილი ბულგარეთის სახალხო რესპუბლიკის კომუნისტური და მარქსისტ-ლენინისტური მმართველი პარტია 1946 - 1989 წლებში. კომუნისტური პარტია მეორე მსოფლიო ომის დასასრულისკენ, 1944 წლის ბოლოს წითელი არმიის მხარდაჭერით მოწყობილი პუტჩის მეშვეობით მოვიდნენ ხელისუფლებაში.

პარტია სათავეს იღებს ბულგარეთის მშრომელთა სოციალურ-დემოკრატიული პარტიიდან, რომელსაც 1903 წელს პარტიის X ყრილობაზე გამოეყო.

პარტიის პირველი ლიდერი იყო დიმიტრ ბლაგოევი, ხოლო შემდეგი გეორგი დემიტროვი. პარტია ბულგარეთის პირველ მსოფლიო ომში მონაწილეობის წინააღმდეგი იყო. ისინი მხარს უჭერდნენ რუსეთის ოქტომბრის რევოლუციას და 1919 წელს გაწევრიანდნენ კომინტერნში. გაწევრიანების შემდეგ პარტია გადაკეთდა ბულგარეთის კომუნისტურ პარტიად, ხოლო დიმიტროვი გახდა ცენტრალური კომიტეტის წევრი და 1946 წლიდან 1949 წელს მის გარდაცვალებამდე ბულგარეთის ლიდერი. 1948 წელს პარტიას ისევ შეუერთდა ბულგარეთის მშრომელთა სოციალურ-დემოკრატიული პარტია.

ბლაგოევის უეცარი გარდაცვალების შემდეგ პარტიის ლიდერი გახდა სტალინისტი ვილკო ჩერვენკოვი, რომელმაც მოსკოვის დავალებით პარტიის "წმენდა" ჩაატარა. პარტია კომინფორმს 1948 წელს შეუერთდა და იუგოსლავიის კომუნისტური პარტიის ალიანსიდან გარიცხვის შემდეგ ეგრეთ წოდებული ტიტოისტების დევნა დაიწყო. 1954 წელს, სტალინის გარდაცვალებიდან ერთი წლის შემდეგ, ჩერვენკოვი გადააყენეს.

1954 - 1989 წლებში პარტიის ლიდერი იყო ტოდორ ჟივკოვი. მისი ხელმძღვანელობის პერიოდში ბულგარეთი აგრძელებდა  საბჭოთა კავშირის მხარდამჭერ პოლიტიკას. მისი მმართველობის ხანა პოლიტიკურად სტაბილური იყო. მოხდა სცხოვრებელი პირობების გაუმჯობესება. 1989 წელს მომხდარი დემოკრატიული ცვლილებების შემდეგ ჟივკოვი გადადგა. ის შედარებით ლიბერალმა კომუნისტმა პეტარ მლადენოვმა შეცვალა, თუმცა მალევე ქვეყნის მართვაზე მასაც უარის თქმა მოუწია.

1990 წლის გაზაფხულზე პარტიამ უარი თქვა მარქსისტ-ლენინისტური იდეოლოგიისგან და გადაკეთდა ბულგარულ სოციალისტურ პარტიად. მას ასევე გამოეყო რამდენიმე შედარებით მცირე პარტია, მათ შორის ბულგარეთის კომუნისტური პარტია ალეკსანდარ პაუნოვის ხელმძღვანელობით.

## იხილეთ აგრეთვე 
*ბულგარეთის ისტორია

## სქოლიო 
კატეგორია:ბულგარეთის ისტორია
კატეგორია:სოციალისტური ბანაკი
კატეგორია:1903 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით